Spin-off (médiá)

Spin-offFor example:  (alebo spinoff) je v médiách rozhlasový program, televízny program, videohra, film alebo literárne dielo odvodené z jednej alebo viacerých už existujúcich diel, ktoré sa zameriava najmä na jeden aspekt pôvodnej práce (napr. určitá téma, postava alebo udalosť).

V prípade, že spin-off existuje v rovnakom časovom období ako pôvodné dielo, môže byť tiež označovaný ako sidequel. Jeden z prvých spin-offov modernej mediálnej éry vznikol v roku 1941, keď Throckmorton P. Guildersleeve, vedľajšia postava rozhlasového komediálneho seriálu Fibber McGee and Molly (1935 – 1959), dostala vlastný seriál s názvom The Great Gildersleeve, ktorý bol vysielaný až do roku 1957.Dunning, John R (1998). On the Air: The Encyclopedia of Old Time Radio, Oxford University Press US, , p. 293.

 Príklady známych spin-offov 

 Zmena názvu 
 Pred 11. sériou seriálu M*A*S*H sedem hlavných členov hereckého obsadenia hlasovalo, či to bude ich posledná sezóna. Po záverečnej sérii traja herci hlasovali za pokračovanie, William Christopher, Jamie Farr a Harry Morgan. Následne sa objavili v povojnovom seriáli AfterMASH, ktorý trval menej než dve kompletné série.
 Po skončení The Suite Life of Zack & Cody, bol seriál prestavaný s novým názvom The Suite Life on Deck. Zmena zahŕňala presun hlavných aktérov (Zacka Martina, Codyho Martina, London Tiptonovej a pána Mosebyho) na výletnú loď.

 Vedľajšia postava získala svoj vlastný seriál (počas vysielania pôvodného) 
 Angel je spin-off seriálu Buffy, premožiteľka upírov založenom na postave Angel. Seriál mal 5 sérií.
 Trapper John, M.D. je ďalším spin-offom filmu MASH.
 Postava zo seriálu Griffinovci, Cleveland Brown má vlastný seriál s názvom The Cleveland Show.
 The Originals je spin-offom mysteriózneho seriálu Upírske denníky, ktorý sa sústreďuje na jeho vedľajšie postavy: Klausa, Elijaha a Rebeky Mikaelsonovcov.

 Vedľajšia postava získala svoj vlastný seriál (po vysielaní pôvodného) 
 Joey je spin-offom seriálu Priatelia, ktorý vznikol po odvysielaní záverečnej sezóny. Sitkom sa sústreďuje na život Joeyho Tribbianiho, ktorý sa presťahoval do Los Angeles. Sitkom sa vysielal 2 sezóny a kvalitou zaostal za pôvodným seriálom.
 Austrálsky seriál Mako Mermaids je spin-offom H2O: Stačí pridať vodu.
 Sitkom Frasier je spin-offom seriálu Cheers, vysielať sa začal zhruba 4 mesiace po skončení pôvodného seriálu, v ktorom sa vedľajšia postava Frasiera Cranea stala hlavnou. Frasier sa vysielal 11 sezón medzi rokmi 1993 - 2004 a všeobecne sa považuje za úspešnejší seriál ako Cheers, čo aj dokazuje lepšie hodnotenie seriálu na portáli imdb.com. V roku 2023 sa aj Frasier dočkal voľného pokračovania, ktorý dej posunul do inej roviny, ale zatiaľ nedosahuje kvality pôvodného seriálu.

 Hlavná postava získala svoj vlastný seriál (po vysielaní pôvodného) 

Kutyil s.r.o. je spin-offom sitkomu Susedia; vznikol po presune programu z televízie Markíza na televíziu JOJ. Charaktery hlavných postáv stvárnených Andrejom Krausom a Viktóriou Rákovou ostali zachované so zmenou ich mena. V druhej sérii seriálu pribudla herečka Zuzana Tlučková z pôvodných Susedov.

Referencie

Zdroj

Kategória:Televízne formáty